Výrik rodrigueský

Výrik rodrigueský (iné názvy: kuvik rodrigueský; ) je vyhynutý druh sovovitého vtáka, jeden z troch druhov z rodu Mascarenotus (po slovensky výrik). Dlho bol radený do rodu Athene. Výrik pravdepodobne obýval lesy na ostrove Rodrigues (Maurícius), ktorý sa nachádza v Indickom oceáne. Bol to tunajší endemit.

Informácií sa zachovalo len málo. Druh opísal Alphonse Milne-Edwards v Comptes Rendus de l'Académie des Sciences na základe kostrových pozostatkov, ktoré sa odlišovali od všetkých ostatných druhov na ostrove. Od tej doby bolo objavených viac kostí a niektoré pozostatky sú stále zachované v múzeách (Cambridge, Paríž, Tring). Vták meral niečo cez 20 cm, presný vzhľad však zostáva záhadou. Niektoré správy zanechali Julien Tafforet alebo François Leguat, jedni z prvých osadníkov na ostrove. Tafforet napísal do svojej knihy Relation de l'isle Rodrigues (1726), že sa výrik podobal sove obyčajnej a pri peknom počasí sa ozýval monotónnym zvukom. Lovil vtáky a plazy. Podľa Tafforeta žil výrik na stromoch, veľmi vyvinuté kosti končatín ale poukazujú aj na život na zemi (Rodrigues bol bez predátorov, preto tu niektoré druhy vtákov stratili schopnosť lietať). Pozorovanie Leguata zase poukazujú, že výrik bola sova s vyvinutými „ušami“ (Leguat nazval vtáka hiboux, francúzským názvom pre sovy s „ušami“).

Výrika pozoroval Tafforet roku 1726. Roku 1761 sa na Rodrigues vydal astronóm Alexandre Guy Pingré, aby tu pozoroval prechod Venuše cez Slnko. O sove sa nezmieňoval; do tej doby asi výrik na ostrove vyhynul. Hrozbou sa stali ľudské aktivity. Vtáky boli lovené a les na ostrove ľudia vyrúbali; pre výrika, ktorý hniezdil v dutinách stromov, to bola katastrofa. Spoločne s ním vyhynuli aj iné pôvodné živočíchy.

 Referencie 

 Iné projekty 

Kategória:Sovovité
Kategória:Vymreté vtáky podľa IUCN
Kategória:Endemity